07/07/2009 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Acordo da xunta de goberno do 11/6/2009. Bases da convocatoria para a promoción interna a prazas de técnico de protocolo A2

ACORDO DA XUNTA DE GOBERNO DO 11/6/2009 POLA QUE SE APROBAN AS BASES ESPECÍFICAS PARA A PROMOCIÓN INTERNA DE FUNCIONARIOS PERTENCENTES Á SUBESCALA DE TÉCNICOS AUXILIARES DE ADMINISTRACIÓN ESPECIAL (C1) A TÉCNICO DE PROTOCOLO (A2), SUBESCALA TÉCNICO DE GRAO MEDIO DE ADMINISTRACIÓN ESPECIAL. A Deputación Provincial da Coruña, mediante acordo plenario do 23/2/2006, aprobou o Plan de emprego 2006/2009 para o persoal desta entidade. As presentes bases específicas forman parte dun conxunto de medidas necesarias para o desenvolvemento dos contidos sinalados respecto da promoción da citada subescala dentro do devandito plan de emprego. Poderán participar todos os funcionarios de carreira da Deputación Provincial da Coruña, pertencentes a subsescala técnicos auxiliares de administración especial (C1), que posúan unha diplomatura e teñan dous anos de antigüidade na devandita escala na Deputación Provincial da Coruña. Para estes efectos considéranse todas as formas de acceso a esta, é dicir, oposición, concurso- oposición, concurso, permuta ou calquera outra que contemple a lexislación vixente. Utilizarase como sistema o concurso oposición, e a fase de concurso será previa á oposición. Os méritos da fase de concurso estarán orientados a avaliar a carreira profesional do/a candidato/a e as súas capacidades e aptitudes para cumprir coas funcións propias do corpo ou escala de destino. A carreira profesional valorarase tendo en conta a antigüidade do candidato na deputación, grao persoal consolidado e a formación ata un máximo de 20 puntos. A antigüidade na deputación como funcionario de carreira ou laboral fixo, valorarase a razón de 0,50 puntos por ano ou fracción superior a seis meses; e a antigüidade noutras administracións públicas a razón de 0,05 puntos por ano o fracción superior a seis meses. O máximo neste apartado será de 13 puntos, e serán computables para estes efectos os servizos recoñecidos ao abeiro da Lei 70/1978 do 26 de decembro. Grao persoal consolidado: a) Ata 3 puntos inferior ao nivel do posto: 5 puntos b) Ata 4 puntos inferior ao nivel do posto: 3 puntos Incluiranse aqueles cursos, outorgados pola administración pública ou homologados, que capaciten ao candidato ou candidata para o desenvolvemento das funcións propias dos técnicos de protocolo, ata un máximo de 2 puntos, segundo o seguinte baremo: - Máis de 100 horas: 0,75 puntos. - De 71 a 100 horas: 0,50 puntos. - De 41 a 70 horas: 0,35 puntos - De 15 a 40 horas: 0,20 puntos. - Menos de 15 horas ou non figuran: 0,10 puntos. Primeiro exercicio.- Obrigatorio e eliminatorio. Primeira parte: Consistirá en resolver nun tempo máximo de 1 hora un test de 30 preguntas con 3 respostas alternativas cada unha, sobre as materias contidas no programa da convocatoria, elaborado polo tribunal inmediatamente antes do comezo da proba. Segunda parte: Proba oral. Consistirá na exposición dun tema da parte específica do temario, elixido ao chou, nun tempo máximo dunha hora. A proba valorarase de 0 a 30 puntos. A puntuación mínima para aprobar será de 15 puntos. Segundo exercicio: De carácter obrigatorio para todos os aspirantes, a excepción dos que teñan acreditado o curso de perfeccionamento de galego, os cales estarán exentos de realizar o exercicio, que consistirá na tradución nun tempo máximo dunha hora, dun texto de castelán a galego e outro de galego a castelán a proposta do tribunal. Este exercicio será cualificado de apto ou non apto. Para os efectos de seren eximidos da realización deste exercicio, os aspirantes deberán acompañar os documentos relativos á realización do curso de galego ou equivalente. Unha vez acabado o proceso selectivo, o tribunal cualificador publicará a relación de aspirantes que obtiveran a puntuación mínima de 15 puntos na proba, propóndolle ao órgano competente o nomeamento como funcionarios de carreira ás persoas aspirantes que, unha vez sumadas ambas as dúas puntuacións da fase de concurso e oposición, obtivesen máis puntos, ata o máximo de prazas incluídas na convocatoria, polo que poderán escoller, en virtude da antedita puntuación a praza entre os postos a cubrir. Os aspirantes que superen as probas, pero non obtivesen praza, quedarán exentos da realización das probas na seguinte convocatoria.” PROGRAMA Tema 1.- Constitución Española de 1978: características e estrutura. Tema 2.- Procedemento de elaboración e aprobación das leis. Órganos de control da Administración: O Tribunal de Contas e o Defensor do Pobo. Tema 3.- O Goberno da CCAA galega. A Xunta de Galicia e o seu presidente. Tema 4.- A función pública local: dereitos e deberes. Dereito de sindicación e folga. Réxime de incompatibilidades. Responsabilidade e réxime disciplinario. Extinción da relación funcionarial. Tema 5.- Os dereitos dos cidadáns na Lei de réxime xurídico das administracións públicas e do procedemento administrativo común. Tema 6.- Os orzamentos locais: Estrutura e formación. Elaboración, tramitación e aprobación. Tema 1.- O protocolo: concepto e correntes conceptuais. Os diferentes protocolos. A orixe do protocolo. Tema 2.- Protocolo nacional español: a súa orixe e antecedentes lexislativos. Tema 3.- Os rangos da ordenación protocolaria. A precedencia. Diferentes tipos de presidencia. Tema 4.- R. D. 2099/1983 aprobatorio do Ordenamento xeral de precedencias do estado español. Tema 5.- A representación. A accidentalidade. As diferentes ordenacións protocolarias. Tema 6.- Actos oficiais: clases. Actos xudiciais: regulamentación. Actos militares: regulamentación. Regulamentación de actos especiais e privados. Tema 7.- A diversidade de fontes normativas na organización dos actos. O protocolo na lexislación. Xénese: desenvolvemento e modificacións. Tema 8.- O protocolo na xurisprudencia. A administración do protocolo. O problema da competencia protocolaria. O protocolo comparado. Tema 9.- Simboloxía: A bandeira. O escudo. O himno: criterios de interpretación. Símbolos da comunidade autónoma. Símbolos da deputación provincial da Coruña. Tema 10.- O protocolo e a emblemática. Regulamentación legal. Estandartes, guións, insignias e distintivos. Tema 11.-Honores e distincións. O Regulamento de honores e distincións da Deputación Provincial da Coruña. Ordes e condecoracións. Honores inherentes ao cargo. Condecoracións nacionais e autonómicas. Tema 12.- Ordenación de autoridades académicas. Ordenación de autoridades militares. Ordenación dos representantes diplomáticos e consulares. Tema 13.- A constitución da Corporación provincial. Toma de posesión. Tema 14.- Rolda de prensa. Colocación de placas e primeiras pedras. Inauguración de exposicións. Presentación de libros. Actos de homenaxe. Tema 15.- Os tratamentos honoríficos. Regulación legal. A Coruña, 24 de xuño de 2009 O Presidente O Secretario Asdo. Salvador Fernández Moreda Asdo. José Luis Almau Supervía